Hortus botanicus Monacensis
Hortus Botanicus Regiae Academiae Monacensis, breviter Hortus Botanicus Monacensis, sive Hortus Nymphenburgensis et Hortus Nymphopolitanus (Theodisce Botanischer Garten München-Nymphenburg), est hortus botanicus Monaci prope ad castellum Nymphopolitanum(de) situs. Hortus botanicus Monaci ab anno 1809 ad annum 1812 a Friderico Ludovico de Sckell(de)architecto et Francisco de Paula Schrank(de) botanico constructus est. In portis horti inscriptio ab Ioanne Volfgango Goethio facta est: Florum daedalae telluris gentes dissitae Maximiliani Ios<ephi> r<egis> numine consociatae MDCCCXII Carolus Fridericus Philippus de Martius, Iosephus Gerhardus Zuccarini‎, aliique directores horti saeculo undevicensimo fuerunt. Prope ad castellum Nymphopolitanum anno 1914, nova horti aedificia constructa sunt, et ibi institutum cum collectionibus transportatum est. Huius horti director primus Carolus de Goebel factus est. Hortus loco prisco nunc Monaci ut Hortus botanicus priscus(de) notus est.